யூரேசிய ஒன்றியம்  (Eurasian Union) <MASK>, கசக்கிசுத்தான், கிர்கிசுதான், உருசியா, தாஜிக்ஸ்தான் ஆகிய நாடுகளையும் பிற சோவியத் ஒன்றியத்திலிருந்து பிரிந்த நாடுகளையும் வாய்க்குமெனில்  பின்லாந்து, அங்கேரி,  செக் குடியரசு, பல்கேரியா மற்றும் மொங்கோலியா ஆகிய நாடுகளையும். பொருளாதார மற்றும் அரசியல் வகைகளில் ஒன்றிணைத்து  ஒர் பெரிய நாட்டமைப்பாக மாற்றிடும் திட்டமாகும்.  ஐரோப்பிய ஒன்றியம் உருவாக்கத்தை யொட்டி எழுந்த இத்தகைய கருத்தாக்கத்தை கசக்கிசுத்தான் அரசுத்தலைவர்  நூர்சுல்தான் நசர்பயேவ் மாஸ்கோ பல்கலைக்கழகத்தில் நிகழ்த்திய உரையொன்றில்   1994ஆம் ஆண்டிலேயே குறிப்பிட்டிருந்தபோதும் அக்டோபர் 2011இல் உருசியாவின் பிரதமர்  விளாடிமிர் பூட்டின் உலகளவில் அறியச் செய்தார். நவம்பர் 18, 2011இல் பெலருஸ், கசக்கிசுத்தான் மற்றும் உருசியா அரசுத்தலைவர்கள் 2015க்குள் யூரேசியன் ஒன்றியத்தை உருவாக்கிட  இலக்கு குறிப்பிட்டு உடன்பாடு  கொண்டனர். இந்த உடன்பாடு  ஐரோப்பிய ஆணையத்தினை ஒத்த யூரேசிய ஆணையத்தை நிறுவவும் யூரேசிய பொருளாதாரவெளியை சனவரி 1, 2012 முதல் நிறுவிடவும்  வருங்காலத்தில் ஒருங்கிணைப்பதற்கான திட்டங்களையும் உள்ளடக்கி உள்ளது.
யூரேசிய ஒன்றியம்
கிர்கிசுதான் பெலருஸ் பல்கேரியா பின்லாந்து